**HOTĂRÂREA NR. 3**

privind acoperirea temporară a golului de casă din excedentul bugetului local pe anul 2020

**Consiliul local al comunei Vinţu de Jos,** **județul Alba,** întrunit în şedinţa publică extraordinară cu convocare de îndată din data de 06.01.2021, ora 16.00, în sala de şedinţă a Căminului Cultural al comunei Vinţu de Jos;

Luând în dezbatere:

- Proiectul de hotărâre al Consiliului local al comunei Vințu de Jos nr. 1/A/2/04.01.2021 privind acoperirea temporară a golului de casă din excedentul bugetului local pe anul 2020;

 - Raportul de specialitate nr. 4/A/04.01.2021 al compartimentului buget, finanțe – contabilitate;

 - Referatul de aprobare al primarului nr. 3/A/2/04.01.2021, în calitate de inițiator;

* OMFP nr. 3214/2020 pentru aprobarea Normelor metodologice privind încheierea exerciţiului bugetar al anului 2020;
* art. 58 lit.a si b din Legea nr. 273/2006 privind finanţele publice locale, cu modificările şi completările ulterioare;
* Avizul comisiilor de specialitate 1, 2 si 3 ale Consiliului local Vințu de Jos;

În temeiul art. 129, alin.4, lit ,,a”, precum și ale art. 139 alin. 3, lit. a din OUG nr. 57/2019 din 3 iulie 2019 privind Codul administrativ:

**HOTĂRĂȘTE**

 **Art.1.** Se aprobă suma de 650.000 lei în vederea acoperirii temporare a golului de casă din excedentul bugetar al anului 2020 – pentru secțiunea dezvoltare pentru finanțarea cheltuielilor pentru obiectivele de investiții.

 **Art.2.** Se  aprobă suma de 750.000 lei în vederea acoperirii temporare a golului de casă din excedentul bugetar al anului 2020–pentu secțiunea de funcționare în vederea achitării drepturilor salariale și a contribuțiilor aferente acestora și pentru cheltuieli materiale.

 **Art.3.** Prezenta hotărâre se comunică Instituţiei Prefectului judeţului Alba, primarului comunei Vinţu de Jos, compartimentului – finanțe, contabilitate de către secretarul comunei Vințu de Jos și se aduce la cunoștința publică prin afișare la sediul instituției, precum și prin publicare pe pagina de internet a instituției [www.vintudejos.ro](http://www.vintudejos.ro).

 **Art.4.** Prezenta hotărâre poate fi contestată în fața instanței de contencios administrativ a Tribunalului Alba în conformitate cu prevederile Legii contenciosului administrativ nr. 554/2004, cu modificările și completările ulterioare.

Vinţu de Jos, 06.01.2021

 **Contrasemnează pentru legalitate,**

**PREŞEDINTE DE ȘEDINŢĂ SECRETAR GENERAL UAT,**

 Simona - Maria Cazan Claudia Lavinia Muntean

Prezenta hotărâre a fost adoptată cu un număr de 15 voturi ,,pentru”, valabil exprimate, din numărul total de 15 consilieri locali în funcție, fiind respectate condițiile prevăzute de lege pentru adoptarea prezentei hotărâri, respectiv majoritate absolută.